Kierch Keespelt

D'Kierch vun Keespelt ass eng kathoulesch Kierch, déi zur Par Mamerdall Saint-Christophe, zum Dekanat Lëtzebuerg an zu der Gemeng Kielen gehéiert. De Patréiner vun der Kierch ass den hellege Wendelin, deem säi Fest den 20. Oktober gefeiert gëtt. Si steet op der Kielener Strooss, dem CR102, bei der Kräizung mat der Meespelter Strooss. Hanner der Kierch ass de Kierfecht ugeluecht. Den 22. Oktober 2025 gouf se zesumme mam Kierfecht an engem Weekräiz als national Kulturierfschaft klasséiert. Zur fréierer Par Keespelt gehéiert ausser der Parkierch vu Keespelt och nach d'Kapell um Märjendaller Haff. Geschicht Keespelt war bis 1738 eng Filial vu Schéimerech a bis 1851 eng Filial vu Kielen. Von do u war et eng eegestänneg Par. Déi éischt Kapell zu Keespelt ass 1738 geweit ginn. No 1843, nodeem déi nei Kierch gebaut gouf, ass se zu enger Schoul ëmgebaut ginn, déi 1954 ofgerappt gouf. Déi haiteg Kierch ass 1843 gebaut an 1864 ageweit ginn. Den Architekt Théodore Eberhard huet d'Pläng dofir gemaach. 1859 ass se ëmgebaut ginn, woubäi se hiren Tuermopsaz krut. 1992 ass d'Kierch renovéiert ginn. D'Uergel 1905 ass eng Uergel vun der Firma Müller vu Reifferscheid agebaut ginn. Kuckt och Lëscht vu reliéise Gebaier zu Lëtzebuerg Um Spaweck D'Kierch op der Websäit vum Parverband Mamerdall D'Fënstere vun der Kierch vu Keespelt op der Websäit vun der Stiftung Forschungsstelle Glasmalerei des 20. Jh. e. V. (de) Referenzen